Sa piaga
(Sonettu scrittu pro s’emigrazione - 1992)

Sa piaga ‘e s’emigrazione
Esistidi ancora e b’este istada
Custa Sardigna mia sconsolada
Cun sos disoccupados a muntone.

Andare in nd’un’anzena nazione
Sa zente ancora oe este obbligada
Ca inoghe tribagliu non bind’ada
Culpas de sos chi sunu in sa Regione.

Promittini mares e casteddos
E sa Sardigna, sa nostra dimora, 
Es diventada cosa ‘e fagher pena.

Su sardu a tribagliare in terra anzena
Est’obbligadu a si che andare fora
E sa Sardigna es piena ‘e nieddos.